Svartbakur

Svartbakur (fræðiheiti Larus marinus, sem þýðir á latínu „hafmáfur“ eða „sjávarmáfur“) er stærstur máfa og er oft nefndur veiðibjalla.Orðið „veiðibjalla“ í Ritmálsskrá Orðabókar Háskólans Hann er svartur og hvítur á lit, goggur hans er gulur og sterklegur og rauður blettur finnst fremst í neðri skolti. Fætur svartbaksins eru ljósbeikir og augu hans ljós.

Svartbakur getur vegið rúm 2 kg og vænghafið getur orðið allt að 1,5 metrar. Hann verpir snemma á vorin í dyngju á jafnsléttu og eru eggin að meðaltali þrjú talsins, og tekur það þau um fjórar vikur að klekjast út. Svartbakur verður kynþroska við 4-5 ára aldur.

Svartbakur er staðfugl á Íslandi og hafði fjölgað mjög á Íslandi vegna aðgangs að lífrænum úrgangi sem kom aðallega frá sjávarútveginum. Stofnstærð var talin í kringum 20 þúsund varppör árið 2000 en hefur fækkað mikið síðan. Árið 2016 var stofninn talinn kominn niður í 6-8.000 pör. Svartbaksstofninn á Íslandi er því talinn í hættu og er fuglinn friðaður.

 Heiti 
Svartbakurinn sem stundum er kallaður „veiðibjalla“ eða „bjalla“ er stundum líka nefndur „kaflabringur“, „kaflabrinki“ og „skári“.

 Tilvísanir 

 Heimild 
 Íslenskir fuglar (Reykjavík: Iðunn, 1992): bls. 48.

Flokkur:Máfar
Flokkur:Íslenskir fuglar